చెన్నై, ఫిబ్రవరి 28 (ఆంధ్రజ్యోతి): ప్రముఖ సినీనటుడు రాధారవి మంగళవారం ఉదయం డీఎంకే పార్టీలో చేరారు. ఆ పార్టీ కార్యాచరణ అధ్యక్షుడు ఎంకే స్టాలిన సమక్షంలో ఆయన డీఎంకే సభ్యత్వం పుచ్చుకున్నారు. డీఎంకే పార్టీ నుంచే రాజకీయ జీవితం ప్రారంభించిన రాధారవి అనంతర కాలంలో జరిగిన పరిణామాలతో అన్నాడీఎంకేలో చేరారు. 2002-06 మధ్య అన్నాడీఎంకే తరఫున సైదాపేట ఎమ్మెల్యేగానూ పనిచేశారు. అయితే జయ మరణానంతరం అన్నాడీఎంకేలో నెలకొన్న పరిణామాల పట్ల విరక్తి చెందిన ఆయన.. ఆ పార్టీకి దూరంగా జరిగారు. డీఎంకే తీర్థం పుచ్చుకున్న అనంతరం రాధారవి విలేకరులతో మాట్లాడుతూ... భవిష్యత్తులో రాష్ట్ర గొప్ప నేతగా స్టాలిన నిలబడతారని, త్వరలోనే అన్నాడీఎంకే నుంచి పలువురు నేతలు కూడా డీఎంకేలో చేరబోతున్నారని పేర్కొన్నారు. ప్రస్తుతం ఉన్నది ఒరిజినల్ అన్నాడీఎంకే కాదని రాధారవి వ్యాఖ్యానించారు.
chennai, fibravari 28 (aandhrajyoti): pramukha sineenatudu radharavi mangalavaaram udayam dmca paartiiloo cheraaru. aa party kaaryaacharana adhyakshudu enke stalina samakshamlo aayana dmca sabhyatvam puchukunnaru. dmca party nunche rajakeeya jeevitam praarambhinchina radharavi anantara kaalamlo jarigina parinaamaalatoe annadienkelo cheraaru. 2002-06 madhya annadienke tarafuna saidapeta emmelyegaanuu panichesaaru. ayithe jaya maranaanantaram annadienkelo nelakonna parinaamaala patla virakti chendina aayana.. aa paarteeki dooramgaa jarigaaru. dmca teertham puchukunna anantaram radharavi vilekarulatho maatlaadutuu... bhavishyattulo rashtra goppa nethagaa stalina nilabadataarani, twaralone annadienke nunchi paluvuru nethalu kuudaa dmclo cherabotunnarani perkonnaru. prastutam unnadi original annadienke kaadani radharavi vyaakhyaaninchaaru.